Сокчхо

**Сокчхо** (кор.속초시<sup>?</sup>, 束草市<sup>?</sup>, Sokcho-si) — Көньяҡ Кореяның Канвондо  провинцияһындағы ҡала.  Илдең төньяҡ-көнсығыш өлөшөндә Көнсығыш диңгеҙе яры буйында урынлашҡан.

## Тарихы
Ҡала эсендәге боронғо ултыраҡтар бронза быуатына ҡарай. Борон хәҙерге Сокчхо биләмәһе Корея дәүләте Когурьёға ҡараған, ә VI быуатта Силла дәүләте  контроле аҫтына күскән.  757 йылғы административ реформаларҙан һуң бында Иннёнхён (Иннён районы) административ берәмек барлыҡҡа килә.  1221 йылда (Корё династияһы) биләмә Янджа  составына инә.

Сокчхо тураһында  1760 йылда телгә алына —  Чосон дәүләте картаһына индерелгән була.

1945 йылдың 24 авгусынан алып  1951 йылдың  8 ғинуарына тиклем Сокчхо   төньяҡ коммунистик хөкүмәт хакимлығы аҫтында була, унан һуң көньяҡ корея ғәскәрҙәре тарафынан яулап алына.

Сокчхоға 1963 йылда ҡала статусы бирелә.

## Географияһы
Сокчхо  Япон диңгеҙе ярында Демилитаризациялы зонанан көньяҡҡа ҡарай  62 километр алыҫлыҡта урынлашҡан һәм Сораксан милли паркына ҡапҡалар булып тора. Сокчхоны Приморье крайы менән тоташтырыусы паром кисеүе бар.

Сокчхо климаты Кореяның континенталь өлөшөнән бер аҙ айырыла. Ҡала көнбайыштан тауҙар менән уратып алынған һәм диңгеҙ буйында ята, шуға күрә климаты океан йоғонтоһо аҫтына эләгә. Йыллыҡ уртаса температура — 11,8&nbsp;°C, уртаса йыллыҡ яуым — төшөм күләме  1300 мм. Елдең уртаса тиҙлеге — 3,1 м/с.

## Халҡы
*Йылдар буйынса халыҡ һаны динамикаһы:*

## Административ бүленеше

## Иҡтисады
Бюджетын барлыҡҡа килтереүсе тармаҡ булып  туризм тора. Пляждар  һәм йәнәшәләге билдәле Сораксан тауҙары һыҙаты ҡалаға Көньяҡ Кореянан да, шулай уҡ сит илдәрҙән дә күп туристарҙы йәлеп итә.

2003 йылда ҡала бюджеты 160,700 вон  миллиард тәшкил (яҡынса 150 миллион доллар) иткән.

## Туризмы һәм иҫтәлекле урындары
Тарихи:

* Будда  Синхынса  монастыры 1750 йылда төҙөлгән. Илдә  иң ҙур будда ғибәҙәтханаһы һанала. 
* Силли дәүләте дәүерендәге өс ҡатлы  Хянсонсаджи пагодаһы (VIII быуат) бар.

Тәбиғи:

* Сораксан милли паркы. Сораксан тауындағы милли парктан тыш боронғо ҡомартҡылар һәм күп һанлы туристик маршруттар бар. 
* Бирён һәм  Товансон  шарлауыҡтары.
* Чхоксан ҡайнар сығанаҡтары. Хәҙер был сығанаҡтар урынында ҙур  спа-курорт урынлашҡан.
* Йонгаранхо күле — күл  1140 км² майҙанды тәшкил итә.  Яр буйында күп ресторан һәм ҡунаҡханалар урынлашҡан.

Фестивалдәр:

* Корея халыҡ сәнғәте фестивале. Йыл һайын  сентябрь аҙағында — октябрь башында  3 көн дауамында  үтә. 
* Сораксан тауында ҡар бөртөктәре  фестивале.
* Таңды ҡаршылауҙың яңы йыл байрамы   (Сокчхола   географик урынлашыуы арҡаһында ҡояш  Кореяның башҡа төбәктәренә ҡарағанда иртәрәк ҡалҡа).

## Символдары
Илдәге бөтә ҡалалар һәм өйәҙҙәр кеүек  үк Сокчхоның да үҙенең бер нисә символы бар:

* Сәскә: хризантема — ҡала халҡының байлығын һәм именлеген символлаштыра.
* Ағас: гингко — өҙлөкһөҙ үҫеште символлаштыра.
* Ҡоштар: күгәрсен —  ҡала халҡы араһында дуҫлыҡ һәм тыныслыҡты символлаштыра.

## Туғандаш ҡалалар
Сокчхоның бер нисә туғандаш ҡалаһы бар:

*  Грешь (Орегон штаты), АҠШ — 1985.
*  Тайдун өйәҙе (провинция Тайвань), Тайвань — 1992.
*  Енагой (Тоттори префектураһы), Япония — 1995.
*  Нюдзэн (Тояма префектураһы), Япония — 1996.
*  Сакаиминато (Тоттори префектураһы), Япония — 2000.

## Галереяһы

Файл:Korea-Seorak Mountains behind Sokcho-01.jpg|Сораксан тауы
Файл:Korea-Sokcho-Expo Tower-01.jpg| Сокчхо үҙәге
Файл:Korea-Sokcho-Sinsuro Bridge-01.jpg|Чхончхохо күле аша күпер


## Шулай уҡ ҡарағыҙ

* Города Южной Кореи

## Иҫкәрмәләр


## Һылтанмалар

* Официальный сайт города 
* Страница города в вики-энциклопедии Galbijim
* Достопримечательности города